ΤΡΑΓΟΥΔΙ Γ΄- Δ΄ ΤΑΞΗΣ ΔΗΜΟΤΙΚΟΥ

**Α. 1η διδακτική ώρα:**

Αναζητήστε στο YouTube το τραγούδι του Μάνου Χατζιδάκι «Κεμάλ»

<https://www.youtube.com/watch?v=T-f-vQX942I> με τη φωνή του ιδίου του συνθέτη και αμέσως μετά βρείτε τους στίχους του τραγουδιού και αντιγράψτε τους σε ένα φύλλο word Αν δυσκολεύεστε σας δίνω εγώ τους στίχους… 

Αμέσως μετά μπορείτε να παρακολουθήσετε για 20’ ένα βίντεο του ΥΠ. Παιδείας για τη ζωή του Μάνου Χατζιδάκι <https://www.youtube.com/watch?v=k986SHWfjd8> και σημειώσετε τυχόν απορίες που έχετε για να τις απαντήσουμε όταν βρεθούμε διαδικτυακά ‘η από κοντά.

Μπορείτε να αναζητήσετε στο <http://freepartitoura.blogspot> ή στο [www.pi-schools.gr](http://www.pi-schools.gr)

ή στη φόρμα αναζήτησης Google την παρτιτούρα του τραγουδιού και να την μελετήσετε, για να την κουβεντιάσουμε, για τη φλογέρα.

 Αναζητήστε πληροφορίες για τη ζωή και το έργο του συνθέτη, καθώς και εικόνες από τις συναυλίες, τον κινηματογράφο και από τη βράβευσή του στα Όσκαρ και όλες αυτές τις πληροφορίες να τις αποθηκεύσετε σε ένα word για να τις μοιραστούμε με τα υπόλοιπα παιδιά.

Όταν βρεθούμε και πάλι είτε διαδικτυακά ή δια ζώσης θα κάνουμε το παρακάτω μάθημα…

Ρίξτε του μια ματιά…..

**Γ. 2Η διδακτική ώρα:**

Στην αρχή απαντά ο εκπαιδευτικός σε τυχόν απορίες που έχουν προκύψει κατά τη διάρκεια της 1ης διδακτικής ώρας και στη συνέχεια κάθε ομάδα για 5’ μοιράζεται με τους υπόλοιπους, ό,τι δημιούργησε την προηγούμενη διδακτική ώρα.

Ακολούθως, γίνεται εκμάθηση του τραγουδιού από όλη την τάξη με τη συνοδεία στο αρμόνιο του εκπαιδευτικού Μουσικής.

Αμέσως μετά, χωρίζονται οι μαθητές σε 3 ομάδες και

* Η πρώτη ομάδα θα διαβάσει και θα παίξει με τα ξυλάκια το παρακάτω ρυθμικό μοτίβο:

 2/4 │ **Ι** │ **Ι Ι** │ **Ι Ι** │**Ι Ι** │ **Ι Ι** │ **Ι Ι** │ **Ι Ι** │ **Ι Ι** │ **Ι :║**

* Η δεύτερη ομάδα θα διαβάσει και θα παίξει με τα ντέφια το παρακάτω ρυθμικό μοτίβο:

 2/4 │ **Π** │ **Π Π** │ **Π Π** │ **Π Π** │ **Ι Π** │ **Π Π** │ **Π Π** │ **Π Π** │ **Ι**  :║

Το σύμβολο **:║**σημαίνει επανάληψη από την αρχή.

* Η τρίτη ομάδα έχοντας μπροστά της τους στίχους του τραγουδιού είναι έτοιμη να τραγουδήσει τον «Κεμάλ» με τη συνοδεία του αρμονίου από τον εκπ/κό Μουσικής.

Όλες λοιπόν οι ομάδες είναι έτοιμες να συνθέσουν τις επιμέρους εργασίες τους.

Η 3η ομάδα τραγουδά το τραγούδι με ρυθμική συνοδεία από τις υπόλοιπες δύο ομάδες.